**NOMAS LĪGUMS Nr. \_\_\_\_\_\_\_\_\_\_\_\_\_\_\_\_\_\_\_**

Rīgā, 202\_\_\_. gada \_\_\_. \_\_\_\_\_\_ / dokumenta parakstīšanas datums ir pēdējā pievienotā droša elektroniskā paraksta un tā laika zīmoga datums.

**SIA “Rīgas nami”**,reģistrācijas Nr. 40003109638 (turpmāk – Iznomātājs), kuras vārdā saskaņā ar 2025. gada 19. februāra pilnvaru Nr. RN-2025-14-pv/2.6 rīkojas tās valdes priekšsēdētājs Ojārs Valkers un valdes loceklis Kaspars Kociņš, no vienas puses, un no vienas puses, un

**\_\_\_\_\_\_\_\_\_\_\_\_\_\_\_\_**, reģistrācijas Nr. \_\_\_\_\_\_\_\_\_\_\_\_\_\_, (turpmāk – Nomnieks), kura vārdā saskaņā ar statūtiem rīkojas tās valdes loceklis \_\_\_\_\_\_\_\_\_\_\_\_\_\_\_\_, no otras puses,

turpmāk tekstā abi kopā saukti – Puses, bet katrs atsevišķi arī Puse, pamatojoties uz

Iznomātāja Nekustamā īpašuma iznomāšanas komisijas 20\_\_\_\_\_. gada \_\_\_\_. \_\_\_\_\_\_\_\_\_\_ lēmumu (protokols Nr. RN-\_\_\_\_-\_\_\_\_\_\_-izs), noslēdz šādu nomas līgumu (turpmāk – Līgums):

1. **Līguma priekšmets**
	1. Iznomātājs nodod, bet Nomnieks pieņem lietošanā par maksu zemesgabala Lielvārdes ielā 128, Rīgā, zemes vienības kadastra apzīmējums 0100 071 2453 daļu 1800m2 platībā un zemesgabalu Lielvārdes ielā 134, Rīgā, zemes vienības kadastra apzīmējums 010 071 2455 ar kopējo platību 2150m2 (turpmāk katrs atsevišķi un abi kopā – Zemesgabals).

Zemesgabala plāns ir pievienots Līgumam kā tā 1. un 2.pielikums un ir tā neatņemama tā sastāvdaļa.

* 1. Iznomātāja īpašuma tiesības uz

1.2.1. Zemesgabalu Lielvārdes ielā 128, Rīgā, zemes vienības kadastra 100000483892 apzīmējums 0100 071 2453 ir nostiprinātas Rīgas pilsētas zemesgrāmatas nodalījumā Nr. 100000477542,

1.2.2. Zemesgabalu Lielvārdes ielā 134, Rīgā, zemes vienības kadastra apzīmējums 0100 071 2455 ir nostiprinātas Rīgas pilsētas zemesgrāmatas nodalījumā Nr. 100000483892.

* 1. Zemesgabals tiek iznomāts ar lietošanas mērķi: būvdarbu materiālu tehniskās bāzes izveidošana blakus esošā zemes gabalā plānotās daudzdzīvokļu dzīvojamās mājas celtniecības laikā, bez apbūves tiesības.
	2. Nomnieks uzņemas risku par iespējamiem zaudējumiem, ja Zemesgabalu Nomnieks atbilstoši savai iecerei nevarēs izmantot Līgumā noteiktajam lietošanas mērķim un Iznomātājs šajā gadījumā neatlīdzina Nomniekam nekādus izdevumus (tai skaitā, ne nepieciešamos, ne derīgos, ne greznuma izdevumus).
1. **Līguma spēkā stāšanās un nomas termiņš**
	1. Līgums stājas spēkā ar tā abpusējas parakstīšanas dienu. Zemesgabala nomas termiņš tiek noteikts no 2025. gada 1.septembra līdz 2026. gada 30.nevombrim.
	2. Ja to atļauj ārējie un iekšējie normatīvie akti, pēc minētā nomas termiņa izbeigšanās, Pusēm vienojoties, Līguma termiņš var tikt pagarināts, noslēdzot par to rakstveida vienošanos. Nomniekam ir pienākums paziņot Iznomātājam par vēlēšanos pagarināt Līguma termiņu ne vēlāk kā 2 (divus) mēnešus pirms Līgumā noteiktā termiņa beigām.
2. **Zemesgabala nodošana Nomniekam**
	1. Iznomātājs nodod Zemesgabalu Nomniekam un Nomnieks to pieņem no Iznomātāja Līguma 2.1.punktā norādītajā nomas termiņa pirmajā dienā, t.i. 2025.gada 1.septembrī. Nododot Zemesgabalu Nomniekam, Puses paraksta nodošanas – pieņemšanas aktu (turpmāk – Nodošanas – pieņemšanas akts), kas uzskatāms par Līguma neatņemamu sastāvdaļu.
	2. Nomniekam ir tiesības sākt lietot Zemesgabalu un izvietot tajā savu īpašumu tikai pēc Nodošanas – pieņemšanas akta abpusējas parakstīšanas. Ar Nodošanas – pieņemšanas akta abpusējas parakstīšanas brīdi Nomnieks uzņemas pilnu atbildību par Zemesgabala uzturēšanu un lietošanu kā krietns un rūpīgs saimnieks.
	3. Parakstot Līgumu, Nomnieks apliecina, ka:
		1. Zemesgabala atrašanās vieta un robežas Nomniekam ir ierādītas un zināmas, Zemesgabala stāvoklis Nomniekam ir zināms, pret to pretenziju nav. Nomnieks pieņems Zemesgabalu tādā stāvoklī, kādā tas atradīsies Nodošanas – pieņemšanas- akta parakstīšanas brīdī;
		2. pirms Līguma slēgšanas ir pārliecinājies (nepieciešamības gadījumā piesaistot atbilstošus speciālistus), ka Zemesgabals atbilst Līguma prasībām un Līgumā noteiktajam lietošanas mērķim, tam nav nekādu slēpto defektu vai trūkumu, kas varētu traucēt lietot Zemesgabalu atbilstoši Līguma nosacījumiem. Iznomātājs neatbild par jebkāda veida slēptajiem defektiem, kas atklāsies pēc Nodošanas – pieņemšanas akta parakstīšanas.
3. **Nomas maksa un citi ar Zemesgabala lietošanu saistītie maksājumi, to samaksas kārtība**
	1. Nomnieks apņemas veikt Iznomātājam šādus ikmēneša maksājumus par tekošo mēnesi nomas periodā neieskaitot pievienotās vērtības nodokli (turpmāk – PVN):
		1. Nomas maksu par Zemesgabala lietošanu: **\_\_\_\_\_\_\_\_\_,\_\_\_ EUR** (\_\_\_\_\_\_\_\_\_ *euro* un \_\_\_\_\_\_\_\_centi) par Zemesgabala kopējās platības 1 m2, t.i., **\_\_\_,\_\_ EUR** (\_\_\_\_\_\_\_ *euro* un \_\_\_\_centi) mēnesī par visu nomāto Zemesgabala platību mēnesī kopā;
		2. par patērētajiem sabiedriskajiem pakalpojumiem, ja tādi tiek saņemti no Iznomātāja, saskaņā ar mēriekārtu rādījumiem vai normatīviem, vai šo pakalpojumu sniedzēju noteiktiem tarifiem un cenām;
		3. kompensēt Iznomātājam uz Nomnieku attiecināmo nekustamā īpašuma nodokli par Īpašumu saskaņā ar Rīgas domes Ieņēmumu pārvaldes ikgadējo nekustamā īpašuma nodokļa aprēķinu;
	2. Papildus Līguma 4.1. punktā noteiktajiem maksājumiem Nomnieks maksā PVN spēkā esošajos Latvijas Republikas normatīvajos aktos noteiktajā kārtībā, nekustamā īpašuma nodokli un visus citus nodokļus, nodevas un maksājumus, kas paredzēti vai tiks noteikti Latvijas Republikas normatīvajos aktos, kas attiecas uz Īpašumu.
	3. Līguma 4.1. punktā noteiktos maksājumus Nomnieks sāk maksāt Iznomātājam no Nomas termiņa 1. (pirmās) dienas.
	4. Līguma 4.1. punktā noteikto maksājumu samaksu Nomnieks veic Iznomātājam 15 (piecpadsmit) kalendāro dienu laikā no Iznomātāja rēķina saņemšanas ar pārskaitījumu uz Iznomātāja rēķinā norādīto bankas kontu. Visi Līgumā paredzētie maksājumi tiek uzskatīti par samaksātiem dienā, kad saņemti Iznomātāja norēķinu kontā.
	5. Rēķini tiek sagatavoti elektroniski un ir derīgi bez paraksta. Rēķini Nomniekam tiek nosūtīti uz Līguma 14. punktā norādīto e-pastu. Rēķina nesaņemšana neatbrīvo Nomnieku no Līgumā noteikto maksājumu veikšanas. Iznomātājs nav atbildīgs, ja, nosūtot rēķinu, Nomnieka norādītā e-pasta adrese nedarbojas, ir anulēta vai nepareizi norādīta.
	6. Iznomātājam ir tiesības, vienpusēji mainīt Zemesgabala nomas maksas apmēru bez grozījumu izdarīšanas Līgumā:
		1. ja Centrālās statistikas pārvaldes sniegtais patēriņa cenu indekss attiecībā pret pēdējo nomas maksas izmaiņu dienu pārsniedz 10 % (desmit procentus); šajā gadījumā nomas maksas paaugstinājumu nosaka, sākot ar otro nomas gadu atbilstoši Centrālās statistikas pārvaldes sniegtiem patēriņa cenu indeksiem;
		2. ja saskaņā ar normatīvajiem aktiem tiek no jauna ieviesti vai palielināti nodokļi vai nodevas. Minētajos gadījumos nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos;
		3. reizi gadā nākamajam nomas periodam, ja ir mainījušies iznomātāja nomas objekta plānotie pārvaldīšanas izdevumi;
		4. ja normatīvie akti paredz citu nomas maksas apmēru vai nomas maksas aprēķināšanas kārtību.
	7. Līguma 4.6. punktā noteiktajos gadījumos nomas maksa uzskatāma par pārskatītu un stājas spēkā attiecīgajā Iznomātāja nosūtītajā paziņojumā Nomniekam norādītajā termiņā vai sākot ar dienu, kāda noteikta attiecīgajos normatīvajos aktos; papildus grozījumu izdarīšana Līgumā vai atsevišķas vienošanās parakstīšana šajā gadījumā nav nepieciešama; tas, ka Nomnieks nav saņēmis paziņojumu vai nav atrodams savā juridiskā adresē, neliedz Iznomātajam tiesības pieprasīt jaunu nomas maksu, t.sk. piemērot Līgumā noteiktās sankcijas par tās nemaksāšanu.
	8. Ja Līgums noslēgts uz laikposmu, kas ir ilgāks par 6 (sešiem) gadiem:
		1. Iznomātājs vienpusēji pārskata Zemesgabala nomas maksas apmēru ne retāk kā reizi 6 (sešos) gados un maina nomas maksu, ja pārskatītā Īpašuma nomas maksa ir augstāka par līdzšinējo nomas maksu, atbilstoši neatkarīga vērtētāja noteiktajai tirgus nomas maksai;
		2. pārskatītā un mainītā Zemesgabala nomas maksa stājas spēkā Iznomātāja paziņojumā norādītajā termiņā, bet ne agrāk kā 30. (trīsdesmitajā) dienā no dienas, kad attiecīgais paziņojums nosūtīts Nomniekam***.*** Nomnieks papildus nomas maksai 30 (trīsdesmit) kalendāro dienu laikā no paziņojuma par nomas maksas paaugstinājumu nosūtīšanas dienas kompensē Iznomātājamsertificēta vērtētāja atlīdzības summu;
		3. papildus grozījumu izdarīšana Līgumā vai atsevišķas vienošanās parakstīšana šajā gadījumā nav nepieciešama; tas, ka Nomnieks nav saņēmis paziņojumu vai nav atrodams savā juridiskā adresē, neliedz Iznomātajam tiesības pieprasīt jaunu nomas maksu, t.sk. piemērot Līgumā noteiktās sankcijas par tās nemaksāšanu;
		4. nomas maksu var nemainīt, ja saskaņā ar publicētajiem Īpašuma nomas nosacījumiem Īpašuma ilgtspējīgas attīstības nodrošināšanai Nomniekam paredzēts pienākums Īpašumā ieguldīt finanšu līdzekļus vai Līguma darbības laikā to veikšanu rakstiski saskaņojis Iznomātājs, un Nomnieka veikto nepieciešamo un derīgo izdevumu apmērs, kas nav amortizēts (atpelnīts) līdz nomas maksas pārskatīšanai, ir vienāds vai lielāks par pārskatītās nomas maksas un noteiktās nomas maksas starpību.
	9. Ja saskaņā ar normatīvajiem aktiem tiek no jauna ieviesti vai palielināti nodokļi, nodevas, ar nodokli apliekamais objekts vai tā vērtība un/vai un/vai ja tiek veiktas izmaiņas maksai par komunālajiem pakalpojumiem, attiecīgā maksājuma apmērs tiek mainīts, sākot ar dienu, kāda noteikta normatīvajos aktos, vai ar datumu, kad mainījusies attiecīgā nodokļa likme vai apmērs, nekustamā īpašuma kadastrālā vērtība un/vai attiecīgo izmaksu un/vai komunālo pakalpojumu tarifu un/vai citu papildus maksājumu apmērs. Nomnieks apņemas maksāt maksājumus Iznomātāja rēķinā norādītajā apmērā bez papildus grozījumu izdarīšanas Līgumā un atsevišķas vienošanās pie Līguma slēgšanas
	10. Nomnieks apņemas 15 (piecpadsmit) kalendāro dienu laikā no rēķina saņemšanas samaksāt Iznomātājam sertificēta vērtētāja pakalpojuma izmaksas 300,00 EUR (trīs simti *euro, 0* centi) apmērā un PVN normatīvajos aktos noteiktajā apmērā Zemesgabala izsoles sākumcenas noteikšanai.
4. **Drošības nauda**
	1. Līgumā noteikto Nomnieka saistību pilnīgas izpildes nodrošinājumam tiek noteikta drošības nauda (turpmāk – Drošības nauda) Līguma 4.1.1.punktā norādītās 2 mēnešu nomas maksas apmērā ar PVN,.
	2. Drošības naudas summa **3345,65** EUR (trīs tūkstoši trīs simti četrdesmit pieci *euro sešdesmit pieci* centi) apmērā, ko Nomnieks samaksājis Iznomātājam saskaņā ar Zemesgabala nomas tiesību izsoles nolikuma noteikumiem, tiek ieskaitīta Līguma 5.1.punktā norādītajā Drošības naudas summā. Starpības summu \_\_\_\_\_\_\_\_ EUR (\_\_\_\_\_\_\_\_\_\_\_ *euro \_\_* centi) apmērā, kas veidojas starp Līguma 5.1. punktā noteiktās Drošības naudas summu un Nomnieka saskaņā ar Zemesgabala izsoles nolikuma noteikumiem samaksāto summu, Nomnieks samaksā Iznomātājam 10 (desmit) darba dienu laikā no Līguma abpusējas parakstīšanas *(iekļaujams, ja rodas starpība)*.
	3. Ja Līguma 4.1.1. punktā noteiktās Nomas maksas apmērs Līguma darbības laikā paaugstinās vai Iznomātājs saskaņā ar Līguma noteikumiem izmanto Drošības naudu pilnā vai daļējā apmērā, kā rezultātā Nomnieka samaksātās Drošības naudas apmērs ir samazinājies un neatbilst Līguma 5.1. punktā noteiktajam, Nomniekam ir pienākums 20 (divdesmit) kalendāra dienu laikā no Iznomātāja attiecīga rēķina saņemšanas veikt maksājumu tādā apmērā, lai atjaunotu Drošības naudas summu Līguma 5.1. punktā norādītajā apmērā.
	4. Gan Līguma darbības laikā, gan pēc Līguma darbības izbeigšanās (gan pirmstermiņa izbeigšanas gadījumā, gan Līguma darbībai beidzoties sakarā ar termiņa notecējumu) Nomnieka samaksātā Drošības nauda pēc Iznomātāja ieskatiem var tikt izmantota zaudējumu, kavēto maksājumu, līgumsoda un jebkuru citu no Līguma izrietošo Nomnieka neizpildīto vai nepienācīgi izpildīto saistību izpildes segšanai pilnā vai daļējā apmērā, tai skaitā arī tādiem zaudējumiem, kas atklājas pēc Nodošanas – pieņemšanas akta sastādīšanas, Līguma darbībai beidzoties.
	5. Drošības nauda tiek izlietota, dzēšot maksājumu saistības attiecīgi to izpildes termiņu iestāšanās secībā, sākot no laika ziņā vecākās.
	6. Ja Līguma darbībai uz jebkāda pamata beidzoties, Pusēm nav savstarpēju no Līguma izrietošu strīdu un Iznomātājam nav prasījumu pret Nomnieku, tad 20 (divdesmit) kalendāra dienu laikā pēc Nodošanas – pieņemšanas akta abpusējas parakstīšanas un pēc visu Nomnieka no Līguma izrietošo maksājumu pilnīgas samaksas, Iznomātājs, pamatojoties uz Nomnieka iesniegumu, atmaksā Nomniekam Drošības naudu tādā apmērā, kādā tā iemaksāta, vai apmērā, kuru Iznomātājs nav izmantojis šajā Līgumā noteiktajā kārtībā. Pēc Nomnieka attiecīga rakstiska iesnieguma saņemšanas Drošības nauda var tikt izmantota kā samaksa gala norēķinam ar Iznomātāju no Līguma izrietošo maksājumu veikšanai.
	7. Ja Līguma darbības laikā vai pēc tā darbības izbeigšanās uz jebkāda pamata Nomnieks ir pametis Zemesgabalu un/vai nenodod to Iznomātājam ar abpusēji parakstītu nodošanas – pieņemšanas aktu Līgumā noteiktajā termiņā un kārtībā, Drošības nauda tiek uzskatīta kā Nomnieka samaksātais līgumsods par Zemesgabala nenodošanu Iznomātājam un nodošanas – pieņemšanas akta neparakstīšanu Līgumā noteiktā termiņā, un tā paliek Iznomātāja rīcībā.
5. **Pušu tiesības un pienākumi**
	1. Ja Nomnieks pilda visas Līgumā noteiktās saistības, Iznomātājs garantē tam Līguma darbības laikā Zemesgabala lietošanu bez jebkāda traucējuma no Iznomātāja vai kādas citas personas puses, kura uz to pretendētu ar Iznomātāja pilnvarojumu vai starpniecību.
	2. Ja saskaņā ar spēkā esošajiem normatīvajiem aktiem Līguma 1.3.punktā noteiktajam Zemesgabala izmantošanas mērķim atbilstošas saimnieciskās darbības veikšanai ir nepieciešamas attiecīgas licences vai atļaujas, Nomniekam ir pienākums, pašam sedzot izdevumus, uzņemoties risku un pieliekot pūles, saņemt visas saimnieciskās darbības veikšanai Zemesgabalā nepieciešamās licences un atļaujas. Minētais pienākums attiecas arī uz iespējamo apstiprinājumu no attiecīgajām institūcijām par Zemesgabalu, ka tas atbilst minētās darbības veikšanai. Ja šādas licences vai atļaujas netiek saņemtas, bet Nomnieks ir jau pieņēmis Zemesgabalu, Nomnieks uzņemas visus riskus un Nomniekam nav tiesību izvirzīt jebkādas prasības pret Iznomātāju par zaudējumu, ieguldījumu vai izdevumu (tai skaitā ne nepieciešamos, ne derīgos, ne greznuma izdevumu) atlīdzināšanu.
	3. Visā Līguma darbības laikā Nomnieks apņemas:
		1. veikt visus Līgumā noteiktos maksājumus pilnā apmērā nolīgtajā termiņā;
		2. ievērot Latvijas Republikā spēkā esošos normatīvos aktus;
		3. lietot Zemesgabalu atbilstoši Līguma noteikumiem un tikai Līgumā noteiktajam mērķim;
		4. nodrošināt Zemesgabala un uz tā esošās mantas apsardzi pēc saviem ieskatiem un par saviem līdzekļiem;
		5. kā krietns un rūpīgs saimnieks rūpēties par Zemesgabalu, uzņemas pilnu atbildību par Zemesgabala ekspluatāciju, apņemas izpildīt visas valsts un pašvaldības institūciju, kā arī Iznomātāja prasības, kas attiecas uz Zemesgabala lietošanu, nepasliktinot Zemesgabala vispārējo stāvokli visā Līguma darbības laikā, nodrošina Zemesgabala uzturēšanu un regulāru sakopšanu, t.sk Zemesgabala un tam pieguļošās publiskā lietošanā esošās teritorijas piecu metru joslā kopšanu, sniega tīrīšanu un savlaicīgu izvešanu, atkritumu savākšanu un izvešanu, kā arī sanitāro normu, ugunsdrošības, elektrodrošības, drošības tehnikas un darba aizsardzības noteikumu un citu valsts vai pašvaldības institūciju reglamentējošo noteikumu un prasību ievērošanu Zemesgabalā;
		6. rīkoties saskaņā ar Latvijas Republikā un Rīgas pilsētā spēkā esošajiem normatīvajiem aktiem. Veicot nepieciešamos pasākumus Zemesgabala uzturēšanai un uzkopšanai, kā arī uzlabojumus tajā, Nomnieks rīkojas saskaņā ar Līgumu, spēkā esošiem attiecināmiem normatīviem aktiem, tai skaitā, Latvijas būvnormatīviem, par saviem līdzekļiem nodrošinot, ka Zemesgabala stāvoklis nepasliktinās (Zemesgabala stāvoklis pēc nomas beigām nodošanas brīdī ir labāks vai tāds pats, bet ne sliktāks, kā fiksēts Nodošanas – pieņemšanas aktā, ņemot vērā dabīgo nolietojumu) Līguma darbības laikā. Ja Zemesgabala nodošanas brīdī tā stāvoklis ir sliktāks, kā fiksēts Nodošanas – pieņemšanas aktā, Iznomātājs un Nomnieks, vienojoties, sastāda abpusēji parakstītu defektu aktu (turpmāk – Defektu akts), norādot, kādi trūkumi, kādā apjomā un kādā termiņā jānovērš, savukārt Nomniekam ir pienākums nekavējoties veikt Defektu aktā norādītos remontdarbus. Ja Puses nespēj vienoties par Defektu akta saturu, Iznomātājam ir tiesības pieaicināt pēc savas izvēles neatkarīgu ekspertu, kurš sastāda Defektu aktu neatkarīgi no Pusēm. Neatkarīga eksperta sagatavots Defektu akts ir saistošs Pusēm. Ja Nomnieks atsakās veikt Defektu aktā noteiktos remontdarbus vai neveic tos noteiktajā termiņā, Iznomātājam ir tiesības veikt nepieciešamos remontdarbus patstāvīgi un iesniegt Nomniekam rēķinu par nodarītā zaudējuma summas divkāršā apmērā samaksu, kas Nomniekam jāveic 15 (piecpadsmit) kalendāro dienu laikā no tā saņemšanas
		7. ievērot Zemesgabala lietošanas tiesību aprobežojumus, t.sk., esošās pazemes un virszemes komunikācijas, arī tad, ja tās nav ierakstītas zemesgrāmatā, inženierkomunikāciju un objektu aizsargjoslas, kurās jāievēro lietošanas tiesību aprobežojumi atbilstoši Aizsargjoslu likuma prasībām un citus lietošanas tiesību aprobežojumus, kas noteikti saskaņā ar normatīvajiem aktiem, arī tad, ja tie nav ierakstīti zemesgrāmatā;
		8. ļaut Iznomātāja pārstāvjiem veikt Zemesgabala apsekošanu, nodrošināt savu pārstāvju piedalīšanos pārbaudes aktu sastādīšanā un parakstīšanā;
		9. nekavējoties novērst Zemesgabalam radušos kaitējumu un segt ar kaitējuma novēršanu saistītos izdevumus, turpinot maksāt Nomas maksu un pārējos Līgumā noteiktos maksājumus pilnā apmērā;
		10. Zemesgabala apgrūtinātas lietošanas gadījumā nekavējoties informēt Iznomātāju par apgrūtinājuma raksturu un piedalīties apsekošanas akta sastādīšanā un parakstīšanā;
		11. avārijas situāciju gadījumos organizēt to novēršanu un likvidēšanu, nekavējoties pēc fakta konstatācijas par šādas situācijas iestāšanos paziņot Iznomātājam un attiecīgajiem avārijas dienestiem, nodrošināt to darbiniekiem brīvu iespēju iekļūt Zemesgabalā, kā arī veikt nepieciešamos neatliekamos pasākumus, lai nepieļautu vai mazinātu zaudējumu rašanos, un veikt attiecīgus atjaunošanas darbus.
	4. Nomniekam ir pienākums atlīdzināt zaudējumus, ko ar savu darbību vai bezdarbību, ar nodomu vai aiz neuzmanības, vai lietojot un uzturot Zemesgabalu, nodara Iznomātājam vai trešajām personām
	5. Nomniekam ir aizliegts veikt jebkādus būvdarbus Zemesgabalā un/vai apbūvēt to. Šī noteikuma neievērošanas gadījumā Nomniekam ir pienākums nekavējoties pēc Iznomātāja paziņojuma saņemšanas atjaunot Zemesgabalu iepriekšējā stāvoklī par saviem līdzekļiem un atlīdzināt visus zaudējumus, kas radīti Iznomātājam un/vai trešajām personām.
	6. Ja Zemesgabalam radies bojājums vai nodarīts kaitējums Nomnieka, tā pilnvaroto personu, apmeklētāju, darbinieku vai citu saistīto personu vainas dēļ, Iznomātājs un Nomnieks sastāda abpusēji parakstītu aktu, norādot, kādi trūkumi, kādā apjomā un kādā termiņā jānovērš, savukārt Nomniekam ir pienākums nekavējoties veikt aktā norādītos darbus. Ja Puses nespēj vienoties par akta saturu, Iznomātājam ir tiesības pieaicināt pēc savas izvēles neatkarīgu ekspertu, kurš sastāda aktu neatkarīgi no Pusēm. Neatkarīga eksperta sagatavots akts ir saistošs Pusēm. Ja Nomnieks atsakās veikt aktā noteiktos darbus vai neveic tos noteiktajā termiņā, Iznomātājam ir tiesības veikt nepieciešamos darbus patstāvīgi vai piesaistot savu vai trešo personu darbaspēku un pēc tam iesniegt Nomniekam rēķinu par visiem izdevumiem, kurš Nomniekam jāapmaksā 20 (divdesmit) dienu laikā no tā saņemšanas. Nomniekam par šo laiku ir pienākums maksāt Iznomātājam Līgumā noteikto nomas maksu un visus Papildus maksājumus pilnā apmērā.
	7. Nomniekam nav tiesību nodot Zemesgabalu apakšnomā vai slēgt sadarbības vai cita veida līgumus, kā rezultātā trešā persona iegūtu tiesības uz Zemesgabalu vai tā daļas pilnīgu vai daļēju lietošanu.
	8. Nomnieks nedrīkst savas no Līguma izrietošās tiesības vai saistības pilnā apjomā vai daļēji nodot trešajai personai bez Iznomātāja rakstiskas piekrišanas.
	9. Līguma darbības laikā Iznomātājam ir tiesības:
		1. dot Nomniekam saistošus norādījumus par sanitāro, tehnisko, ugunsdrošības un/vai citu Zemesgabala lietošanu reglamentējošu normu ievērošanu;
		2. Nomnieka klātbūtnē apsekot Zemesgabalu tādā apjomā, lai pārliecinātos, vai tas tiek ekspluatēts un izmantots atbilstoši Līguma noteikumiem un spēkā esošajiem normatīvajiem aktiem, netiek bojāts vai postīts, kā arī lai veiktu Zemesgabalā izvietoto komunikāciju funkcionēšanas kontroli, pārbaudītu komunālo pakalpojumu patēriņa uzskaites mēraparātu rādījumus, veiktu inženiertehnisko tīklu un sistēmu apkopi, remontu, garantijas servisa darbus, komunikāciju pārbūvi, par darbu veikšanas laiku informējot Nomnieku. Pēc Iznomātāja pieprasījuma Nomnieks nodrošina savu pārstāvju piedalīšanos pārbaudes aktu sastādīšanā un parakstīšanā;
		3. samazināt Nomniekam iznomājamo Zemesgabala platību, ja tas ir iespējams un Zemesgabals kādā tā daļā ir nepieciešamas Iznomātājam savas darbības nodrošināšanai un/vai attīstībai, vai būvdarbu vai remontdarbu veikšanai, paziņojot par to iepriekš rakstveidā Nomniekam ne vēlāk kā divus mēnešus iepriekš. Šādā gadījumā Puses veic nepieciešamos grozījumus Līgumā saistībā ar Zemesgabala iznomājamās platības izmaiņām;
		4. bez iepriekšējas brīdināšanas atslēgt Zemesgabalu no Nomniekam nodrošinātajiem komunālajiem pakalpojumiem, ja Nomnieks kavē jebkuru Līgumā noteikto maksājumu samaksas termiņu vairāk kā 5 (piecas) darbdienas. Komunālo pakalpojumu atjaunošana ir iespējama tikai pēc parādsaistību pilnīgas izpildes pret Iznomātāju.
	10. Iznomātājam, Zemesgabala īpašniekam vai jebkurai kompetentai iestādei, t.sk., piesaistot trešās personas, ir tiesības saskaņā ar spēkā esošiem normatīvajiem aktiem veikt remontdarbus un nepieciešamos būvdarbus Zemesgabalā, lai novērstu briesmas vai avārijas sekas, t.sk., bet neaprobežojoties, draudus cilvēku dzīvībai vai veselībai, trešās personas īpašumam, bez darbu veikšanas termiņu saskaņošanas ar Nomnieku. Nomniekam nav tiesību veicamos pasākumus nedz aizkavēt, nedz paildzināt, un Nomniekam ir jāpacieš šie darbi līdz avārijas/briesmu novēršanai, neprasot zaudējumu segšanu no Iznomātāja, pretējā gadījumā viņam ir jāatlīdzina Iznomātājam un trešajām personām šajā sakarā radušās izmaksas un nodarītie zaudējumi.
	11. Iznomātājam ir aizturējuma tiesība uz Nomnieka mantu, kas atrodas Zemesgabalā, liedzot Nomniekam pieeju Zemesgabalam, ciktāl tas ir nepieciešams Līguma saistību izpildes nodrošināšanai.
	12. Iznomātājs neatlīdzina izdevumus, kas Nomniekam rodas sakarā ar Līgumā noteikto tiesību izmantošanu un pienākumu izpildi. Nomnieks nesaņem nekādu atlīdzību no Iznomātāja par Zemesgabalā veiktajiem ieguldījumiem un izdevumiem, kā arī par veiktajiem ieguldījumiem un izdevumiem, kas saistīti ar Būvi un tās būvniecību, Zemesgabala labiekārtošanu, tostarp nepieciešamajiem, derīgajiem un greznuma izdevumiem, kā arī par visiem izdevumiem, kas radušies, uzturot Zemesgabalu un Būvi, kā arī atbrīvojot Zemesgabalu, Līgumam beidzoties. Visi Nomnieka Līguma darbības laikā veiktie izdevumi un ieguldījumi Zemesgabalā un tā uzturēšanā kļūst par neatņemamu Zemesgabala sastāvdaļu un ir uzskatāmi par Zemesgabala īpašnieka īpašumu.
	13. Iznomātājs nav atbildīgs par:
		1. nav atbildīgs par Nomnieka un trešo personu mantu, kas atrodas Zemesgabalā, t.sk., par būvi un tajā esošo mantu;
		2. nav atbildīgs par pārtraukumiem apgādē ar komunālajiem pakalpojumiem, ja šie pārtraukumi nav radušies Iznomātāja vainas dēļ.
	14. Nomnieks visā Līguma darbības laikā par saviem līdzekļiem veic pilnu Zemesgabala apsaimniekošanu un uzturēšanu, nodrošina un atbild par Zemesgabala lietošanas drošības, ugunsdrošības, darba drošības, sanitāro un citu valsts vai pašvaldības institūciju reglamentējošo noteikumu un prasību ievērošanu Zemesgabalā, atbild par inženiertehnisko tīklu, sistēmu un iekārtu ekspluatāciju, kā arī veic Zemesgabala un tam pieguļošās publiskās teritorijas uzkopšanu atbilstoši pašvaldības saistošo noteikumu prasībām par pašvaldības teritoriju un būvju uzturēšanu, veicot to patstāvīgi vai slēdzot līgumus ar attiecīgajiem piegādes uzņēmumiem jeb īpašuma apsaimniekotāju, ja tāds ir, veicot samaksu saskaņā ar noslēgtajiem līgumiem un uzņemoties atbildību par šo maksājumu veikšanu. Par sakaru pakalpojumu saņemšanu Nomnieks slēdz līgumus ar attiecīgajiem šādu pakalpojumu sniedzošajiem uzņēmumiem.
6. **Pušu atbildība**
	1. No Līguma izrietošo maksājumu samaksas nokavējuma gadījumā Nomnieks maksā Iznomātājam nokavējuma procentus 0,5 % (nulle komats pieci procenti) apmērā no kavētā maksājuma summas par katru samaksas nokavējuma kalendāro dienu.
	2. Ja Nomnieks nepilda vai nepienācīgi pilda ar šo Līgumu uzņemtās saistības un pienākumus (izņemot maksājumu veikšanas saistības) Līgumā noteiktajā termiņā, Iznomātājam ir tiesības piemērot Nomniekam līgumsodu Līguma 4.1.1. punktā noteiktās mēneša Nomas maksas trīskāršā apmērā.
	3. Ja Nomnieks Līgumā noteiktajā termiņā (termiņa beigās vai sakarā ar Līguma pirmstermiņa izbeigšanu) un kārtībā neatbrīvo Zemesgabalu vai tā daļu un nenodod to Iznomātājam vai arī pamet Zemesgabalu, nenododot to Iznomātājam Līgumā noteiktajā kārtībā, neatkarīgi no tā, vai Iznomātājs varējis atjaunot turējumu vai nē, Nomnieks:

7.3.1. maksā Iznomātājam maksu par faktisko lietošanu Līguma 4.1.1.punktā noteiktās nomas maksas apmērā par visu periodu, kurā Nomnieks prettiesiski aizturējis Zemesgabalu, kā arī visus pārējos Līguma 4.1. un 4.2.punktos noteiktos maksājumus;

7.3.2. maksā līgumsodu Līguma 4.1.1.punktā noteiktās mēneša Nomas maksas trīskāršā apmērā;

7.3.3. sedz visus zaudējumus, kādi Iznomātājam radušies sakarā ar Zemesgabala neatbrīvošanu Līgumā noteiktajā termiņā un kārtībā.

* 1. Līgumā paredzēto līgumsodu un nokavējuma procentu maksājumus Nomnieks veic saskaņā ar Iznomātāja izrakstītajiem rēķiniem ar pārskaitījumu uz Iznomātāja bankas kontu. Ja Nomnieks samaksā tikai daļu no sava parāda, tad veikto maksājumu vispirms ieskaita vēl nenomaksātos nokavējuma procentos, pēc tam pamatparāda dzēšanai un tikai pēc tam līgumsoda dzēšanai.
	2. Līgumā noteikto līgumsodu samaksa neatbrīvo Nomnieku no tajā noteikto saistību izpildes pienākuma un papildus tam – zaudējumu atlīdzības pilnā apmērā.
	3. Ja Līguma darbības laikā valsts vai pašvaldības atbildīgās institūcijas piemēro Iznomātājam naudas sodu par normatīvo aktu pārkāpumiem, kas radušies Nomnieka darbības vai bezdarbības rezultātā, Nomnieka pienākums ir ne vēlāk kā desmit darba dienu laikā no Iznomātāja attiecīga rēķina saņemšanas samaksāt Iznomātājam piemērotā naudas soda summu.
	4. Ja Nomnieks atsakās izpildīt kādu no Līgumā noteiktajiem pienākumiem un par to ir rakstiski paziņojis Iznomātājam, vai noteiktajā termiņā nav to izpildījis, Iznomātājam ir tiesības veikt šo pienākumu pašam vai pieaicinot trešās personas, un iesniegt Nomniekam rēķinu par šī pienākuma izpildei izlietotajiem naudas līdzekļiem, kurš jāapmaksā 20 (divdesmit) kalendāra dienu laikā no tā iesniegšanas Nomniekam.
	5. Kārtējais no Nomnieka saņemtais maksājums dzēš laika ziņā vecāko no Līguma izrietošo maksājuma saistību. Maksājumu saistības tiek dzēstas attiecīgi to izpildes termiņu iestāšanās secībā, sākot no laika ziņā vecākā.
	6. Nomnieks nav atbildīgs par Iznomātāja saistībām pret trešajām personām, kā arī Iznomātājs nav atbildīgs par Nomnieka saistībām pret trešajām personām.
	7. Puses ir savstarpēji atbildīgas par savu līgumsaistību neizpildīšanu vai nepienācīgu izpildi. Par nodarītajiem zaudējumiem materiāli ir atbildīga tā Puse, kuras darbības vai bezdarbības dēļ šie zaudējumi radušies. Iznomātājam jāatlīdzina Nomniekam visi zaudējumi, kas tam vai trešajām personām radušies Iznomātāja, tā darbinieku vai pilnvaroto personu vainas dēļ (izņemot Līgumā noteiktajos gadījumos), bet Nomniekam jāatlīdzina Iznomātājam visi zaudējumi, kas tam vai trešajām personām radušies Nomnieka, tā darbinieku, pilnvaroto vai citādi tā padotībā vai uzraudzībā esošu personu vainas dēļ. Netiešie zaudējumi netiek atlīdzināti, izņemot Līgumā noteiktos gadījumus.
	8. Ja Nomnieks nepilda vai nepienācīgi pilda savas  Līgumā noteiktās saistības, Iznomātājs ir tiesīgs nodot kavēto maksājumu piedziņas tiesības trešajām personām, t.sk., nododot Nomnieka personas datus to apstrādei parāda piedziņas nolūkos un/vai šo datu ievietošanu publiskajās (parādnieku) datu bāzēs. Ja saistību neizpildes vai nepienācīgas izpildes gadījumā Iznomātājs ir uzdevis trešajām personām veikt parāda atgūšanas/piedziņas darbības attiecībā pret Nomnieku, Nomniekam papildus parāda apmaksai ir pienākumus segt piedziņas izmaksas. Puses vienojas, ka minētos piedziņas izdevumus tieši no Nomnieka ir tiesīgi iekasēt un piedzīt attiecīgi pilnvaroti parādu piedziņas uzņēmumi/iestādes saskaņā ar savu cenrādi.
1. **Līguma darbības pirmstermiņa izbeigšana**
	1. Ja Nomnieks savas vainas dēļ nepieņem Zemesgabalu un neparaksta Nodošanas – pieņemšanas aktu Līgumā noteiktajā termiņā, Līgums uzskatāms par izbeigtu bez papildu vienošanās, bez saistību atcēlēja līguma noslēgšanas vai jebkādu citu procedūru veikšanas. Iznomātājs šajā gadījumā neatlīdzina Nomniekam nekādus izdevumus, kas tam radušies saistībā ar Līguma noslēgšanu vai pēc Līguma parakstīšanas.
	2. Līgums var tikt izbeigts pirms nomas termiņa beigām, Pusēm vienojoties.
	3. Jebkurai no Pusēm ir tiesības, rakstiski informējot otru Pusi, 2 (divus) mēnešus iepriekš, vienpusēji atkāpties no Līguma un izbeigt tā darbību uz jebkāda pamata.
	4. Iznomātājam ir tiesības vienpusēji atkāpties no Līguma, izbeigt tā darbību un pieprasīt tūlītēju Īpašuma atbrīvošanu, nosūtot rakstisku paziņojumu 10 (desmit) darba dienas iepriekš, šādos gadījumos:
		1. Nomnieks ir pieļāvis jebkuru no Līguma izrietošo maksājumu samaksas termiņa nokavējumu un nokavējums pārsniedz 30 (trīsdesmit) kalendārās dienas;
		2. Nomnieks neveic maksājumus pilnā apmērā ar Iznomātāju saskaņotā no Līguma izrietošo maksājumu parāda samaksas grafikā noteiktā termiņā.
		3. ja Nomnieks bez brīdinājuma ir pametis Zemesgabalu;
		4. Nomnieks nepilda, nepienācīgi pilda vai pārkāpj kādu no Līguma noteikumiem un nenovērš šo pārkāpumu vai turpina pārkāpt 10 (desmit) darba dienu laikā no Iznomātāja paziņojuma saņemšanas;
		5. Nomniekam ir pasludināts maksātnespējas process, tiesiskās aizsardzības process vai ārpustiesas tiesiskās aizsardzības process, ir apturēta saimnieciskā darbība vai uzsākts likvidācijas process;
		6. Nomnieks ir nodevis Zemesgabalu apakšnomā bez iepriekšējas saskaņošanas ar Iznomātāju vai slēdzis jebkāda veida līgumu, kā rezultātā trešā persona ir ieguvusi tiesības uz Zemesgabala vai tā daļas pilnīgu vai daļēju lietošanu;
		7. ja Nomnieks izmanto Zemesgabalu citiem mērķiem nekā noteikts Līgumā;
		8. Nomnieks, lietojot Zemesgabalu, neievēro un pārkāpj iznomātā Zemesgabala robežas;
		9. apzināti vai rupjas neuzmanības dēļ ir pasliktinājis Zemesgabala stāvokli, vai Zemesgabals tiek bojāts Nomnieka, tā pilnvaroto personu, darbinieku, apakšnomnieku, apmeklētāju vai citu saistīto personu darbības/bezdarbības dēļ;
		10. Līguma darbības laikā Nomniekam tiek piemērotas starptautiskās vai nacionālās sankcijas, kuras attiecībā uz Nomnieku nosaka civiltiesiskos ierobežojumus;
		11. Līguma noteikumu neizpildīšana no Nomnieka puses ir ļaunprātīga un dod Iznomātājam pamatu uzskatīt, ka viņš nevar paļauties uz saistību izpildīšanu nākotnē
	5. Ja Zemesgabals ir nepieciešams Iznomātājam sabiedrisko vajadzību nodrošināšanai vai normatīvajos aktos noteikto publisko funkciju veikšanai, savas darbības nodrošināšanai un/vai attīstībai, būvdarbu, rekonstrukcijas vai remontdarbu veikšanai, Iznomātājam ir tiesības, rakstiski informējot Nomnieku ne vēlāk kā divus mēnešus iepriekš, vienpusēji atkāpties no Līguma un izbeigt tā darbību.
	6. Nomniekam ir tiesības vienpusēji atkāpties no Līguma, par to rakstiski informējot Iznomātāju 1 (vienu) mēnesi iepriekš, ja Nomnieks nepiekrīt saskaņā ar Līguma 4.6. vai 4.8. punkta noteikumiem pārskatītajam Nomas maksas apmēram. Līdz Līguma izbeigšanai Nomnieks maksā Nomas maksu atbilstoši pārskatītajam nomas maksas apmēram un visus noteiktos Papildus maksājumus pilnā apmērā.
	7. Līguma darbībai izbeidzoties uz jebkāda pamata, Iznomātājs neatlīdzina Nomniekam nekādus zaudējumus, kas saistīti ar Līguma darbības izbeigšanu, kā arī neatlīdzina jebkādus Nomnieka veiktos ieguldījumus Zemesgabalā un vai saistībā ar Zemesgabalam veiktos izdevumus (tostarp nepieciešamos, derīgos un greznuma izdevumus), kā arī izdevumus, kas Nomniekam radušies, uzturot Zemesgabalu, kā arī atbrīvojot Zemesgabalu, Līgumam beidzoties.
	8. Nokavēto summu samaksa vai citu nokavēto saistību izpilde vai pārkāpumu novēršana pēc Iznomātāja pieprasījuma izbeigt Līguma darbību un atbrīvot Telpas nav pamats pieprasījuma atsaukšanai, ja tam nepiekrīt Iznomātājs.
	9. Līguma izbeigšana pirms termiņa neatbrīvo Nomnieku no pienākuma izpildīt maksājumu saistības, ko viņš uzņēmies saskaņā ar Līgumu.
	10. Pēc Nomnieka iniciatīvas vai Nomnieka vainas dēļ izbeidzot Līguma darbību pirms termiņa, Nomnieka samaksātie maksājumi Nomniekam netiek atmaksāti.
2. **Zemesgabala atbrīvošana**
	1. Nomas termiņam beidzoties vai jebkuros citos Līguma izbeigšanas gadījumos Nomniekam par saviem līdzekļiem jāatbrīvo Zemesgabals un nomas termiņa pēdējā dienā vai Līguma pirmstermiņa izbeigšanas gadījumā dienā, kad Līgums uzskatāms par izbeigtu, jānodod tas Iznomātājam ar nodošanas – pieņemšanas aktu, izpildot šādus pienākumus:
		1. Zemesgabals jānodod labā stāvoklī, t.i., tādā stāvoklī, kas nav sliktāks par to stāvokli, kāds tas bija Nodošanas – pieņemšanas akta parakstīšanas brīdī;
		2. Zemesgabalam jābūt atbrīvotam no Nomniekam un trešajām personām piederošām kustamām lietām un jebkuriem citiem uz Zemesgabala izvietotajiem objektiem, atjaunojot tās vietas, kur tie atradušies un/vai bijuši piestiprināti;
		3. jāsakopj Zemesgabals atbilstoši sakārtotas vides prasībām un jāatjauno tā virskārta,
		4. jāizlabo visus bojājumus Zemesgabalā, kas radušies Nomnieka darbības vai bezdarbības rezultātā;
		5. jānodod Iznomātājam bez atlīdzības visus Nomnieka veiktos ieguldījumus un neatdalāmos uzlabojumus, lietas un aprīkojumu Zemesgabalā, kas nodrošina attiecīgā Zemesgabala normālu lietošanu.
	2. Ja Nomnieks pamet Zemesgabalu bez tā nodošanas Iznomātājam Līgumā noteiktajā kārtībā, tad visas Iznomātāja pretenzijas par Līgumā noteikto saistību izpildi un Zemesgabala stāvokli, ko Iznomātājs konstatē pēc tam, kad Nomnieks pametis Zemesgabalu, ir uzskatāmas par pamatotām, un Nomnieks apņemas atlīdzināt zaudējumus 5 (piecu) darbdienu laikā no Iznomātāja rēķina saņemšanas.
	3. Ja Zemesgabala nodošanas brīdī Nomnieks neparaksta Nodošanas – pieņemšanas aktu vai ir pametis Zemesgabalu bez tā nodošanas Iznomātājam, Iznomātājs pārņem Zemesgabalu ar vienpusēju Zemesgabala apsekošanas aktu.
	4. Nomnieka iebildumi par Līguma izbeigšanu un citas pretenzijas Līguma sakarā neliedz Iznomātājam īstenot savas Līgumā noteiktās tiesības pārņemt Zemesgabalu un brīvi rīkoties ar to pēc saviem ieskatiem.
	5. Nomnieks piekrīt, ka visa Nomnieka atstātā manta, kas atradīsies Zemesgabalā pēc Līguma darbības izbeigšanās (t.sk., vienpusējas izbeigšanas) vai pēc tam, kad Nomnieks Zemesgabalu ir pametis bez tā nodošanas Iznomātājam, tiks atzīta par atmestu mantu, un Iznomātājs būs tiesīgs rīkoties ar to pēc saviem ieskatiem, t.sk., uz Nomnieka rēķina iznīcināt to vai nodot glabāšanā. Ja uz Zemesgabala pēc Līguma darbības izbeigšanas atrodas kādi objekti vai būves (t.sk., Būve), tie uzskatāmi par nodotiem bez atlīdzības Iznomātājam, kurš tiesīgs izmantot tos pēc saviem ieskatiem, tostarp nojaukt uz Nomnieka rēķina. Ja Iznomātājam uz Līguma darbības izbeigšanās dienu ir kādi no Līguma izrietoši prasījumi pret Nomnieku, Iznomātājs ir tiesīgs Zemesgabalā esošo vai citādi Iznomātāja turējumā nonākušo mantu arī pārdot par brīvu cenu bez izsoles. Ja šīs mantas sastāvā Līguma izbeigšanās dienā atradīsies arī trešo personu kustamā manta, Nomnieks uzņemas visu atbildību pret trešajām personām par visiem zaudējumiem, kas tām var rasties sakarā ar mantas atzīšanu par atmestu.
	6. Ja Iznomātājs, pārņemot Zemesgabalu vienpusēji, pamatojoties uz Līguma noteikumiem, konstatē, ka Zemes gabalam nodarīti bojājumi, šo bojājumu novēršanu sedz Nomnieks. Ja uz Zemesgabala pēc Līguma darbības izbeigšanas atrodas kādi objekti vai būves, Iznomātājam ir tiesības tos nojaukt/demontēt uz Nomnieka rēķina.
3. **Nepārvaramas varas apstākļi**
	1. Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu un tā dēļ radītajiem zaudējumiem, ja to cēlonis ir nepārvaramas varas apstākļi. Par nepārvaramas varas apstākļiem Līguma izpratnē ir atzīstamas dabas stihijas (zemestrīce, plūdi, vētra), kara apstākļi un teroristiskas darbības, ko Puses nevarēja paredzēt un novērst.
	2. Pusei, kurai kļuvis neiespējami izpildīt Līguma saistības minēto apstākļu dēļ, nekavējoties, bet ne vēlāk kā 3 (trīs) darbdienu laikā jāpaziņo otrai Pusei par šādu apstākļu rašanos un izbeigšanos. Minētā termiņa neievērošanas gadījumā attiecīgā Puse zaudē tiesības atsaukties uz šiem apstākļiem, izņemot, ja Puse nav paziņojusi attaisnojošu apstākļu dēļ, tajā skaitā nepārvaramas varas apstākļi ir lieguši tai realizēt minēto paziņošanas iespēju. Paziņojumā par nepārvaramas varas apstākļu rašanos attiecīgā Puse ietver informāciju par cēloni, rašanās laiku un izbeigšanās laiku, ja tas ir iespējams, un norāda, no kura brīža tā atsāks pildīt līgumsaistības. Pusei ir jāveic visi nepieciešamie pasākumi, lai nepieļautu vai mazinātu zaudējumu rašanos.
	3. Nepārvaramas varas apstākļu iestāšanās gadījumā, ja ir izpildīti Līguma 10.2. punkta noteikumi, Pusei nav jāatlīdzina otrai Pusei to dēļ radušies zaudējumi. Puses šajā gadījumā vienosies par iespēju turpināt vai izbeigt Līguma darbību.
	4. Ja Puse nepārvaramas varas apstākļu iestāšanās dēļ nespēj izpildīt savas Līgumā noteiktās saistības ilgāk nekā 30 (trīsdesmit) kalendāra dienas, tad otrai Pusei, neatlīdzinot pirmajai Pusei jebkādus zaudējumus, ir tiesības vienpusēji pirms termiņa izbeigt Līgumu, par to rakstiski paziņojot 10 (desmit) darbdienas iepriekš.
	5. Ja nepārvaramas varas apstākļu dēļ, pie kuru iestāšanās Nomnieks nav vainojams un arī pie nosacījuma, ka Nomnieks ir veicis visus saprātīgos un nepieciešamos pasākumus to novēršanai vai mazināšanai, Zemesgabalu nav iespējams lietot, nomas maksa par nepārvaramās varas darbības periodu netiek aprēķināta tikai par to Zemesgabala daļu, kuru nav bijis iespējams lietot. Visi iepriekš minētie apstākļi tiek fiksēti Zemesgabala apsekošanas aktā, pamatojoties uz kuru Nomnieks tiek atsvabināts no nomas maksas maksājumiem.
4. **Strīdu izskatīšanas kārtība**

Jebkurš strīds, domstarpība vai prasība starp Pusēm, kas rodas sakarā ar Līgumu, kas skar to vai tā pārkāpšanu, izbeigšanu vai spēkā neesamību, tiek risinātas abpusējās sarunās. Ja tas nav iespējams un Puses nevienojas, prasība, domstarpība vai strīds tiek galīgi izšķirts Latvijas Republikas tiesā pēc piekritības saskaņā ar Latvijas Republikā spēkā esošiem normatīvajiem aktiem.

1. **Personas datu apstrādes noteikumi**
	1. Parakstot Līgumu, Nomnieks apliecina, ka ir iepazinies ar privātuma paziņojumu “SIA “Rīgas nami” privātuma paziņojums”, kas ir izvietots Iznomātāja interneta vietnē: <https://www.rigasnami.lv/lv/par-mums/personas-datu-aizsardziba>, kā arī informēts, ka šāds paziņojums var tikt vienpusēji mainīts no Iznomātāja puses un aktuālā paziņojuma redakcija tiks izvietota iepriekš norādītajā Iznomātāja interneta vietnē.

*(Piemērojamie noteikumi, ja Nomnieks ir juridiska persona):*

* 1. Puses apzinās, ka Līguma izpildes ietvaros var rasties nepieciešamība savstarpēji apmainīties ar informāciju, kas satur fiziskas personas datus (turpmāk – personas dati) (piemēram, Pušu pārstāvju un/vai kontaktpersonu identificējošā un kontaktinformācija). Šādā gadījumā katra no Pusēm ir uzskatāma par patstāvīgu pārzini savā rīcībā esošu personas datu apstrādei, tā apņemas personas datus apstrādāt atbilstoši spēkā esošiem normatīvajiem aktiem par fizisku personu datu apstrādi, un otrai Pusei dati tiek nodoti Pušu leģitīmu interešu ietvaros, lai nodrošinātu Līguma kvalitatīvu izpildi.
	2. Katra no Pusēm apņemas informēt tās personas, kuras personas dati (piemēram, kuras norādītas kā kontaktpersonas) tiek nodoti otrai Pusei, par to, ka tās personas dati ir tikuši apstrādāti šādam nolūkam, kā arī informē par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i. Līguma saistību izpildei, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības.

*(Piemērojamie noteikumi, ja Nomnieks ir fiziska persona):*

* 1. Iznomātājs norāda, ka Līguma izpildei tam ir nepieciešams apstrādāt Nomnieka (piemēram, vārds uzvārds, personas kods, konta Nr., maksājumu informācija), Nomnieka norādīto kontaktpersonu (piemēram, vārds, uzvārds, kontaktinformācija) vai citu personu, kuru apstrāde varētu būt nepieciešama līgumsaistību izpildei, personas datus.
	2. Nomnieks apzinās, ka arī Iznomātājs tam nodod/ var nodot savu kontaktpersonu vai citu fizisku personu, ja tas nepieciešams Līguma izpildei, datus, un Nomnieks apņemas tos apstrādāt atbilstoši spēkā esošiem normatīvajiem aktiem par fizisku personu datu apstrādi un tikai mērķiem, kas saistīti ar Līguma izpildi, kā arī datu subjektu pieprasījumu gadījumā īstenot attiecīgo personu datu subjekta tiesības.
	3. Katra no Pusēm apņemas informēt tās personas, kuras personas dati (piemēram, kuras norādītas kā kontaktpersonas) tiek nodoti otrai Pusei, par to, ka tās personas dati ir tikuši apstrādāti šādam nolūkam, kā arī informē par otras Puses identitāti, kontaktinformāciju un mērķi, kādiem nodotie personas dati varētu tikt izmantoti, t.i. Līguma saistību izpildei, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības. Nomnieks un norādītās trešās personas var iepazīties ar “SIA “Rīgas nami” privātuma paziņojumu” Iznomātāja interneta vietnē <https://www.rigasnami.lv/lv/par-mums/personas-datu-aizsardziba>.
1. **Papildu noteikumi**
	1. Parakstītais Līgums pilnībā apliecina Pušu vienošanos. Līgumu var grozīt vai papildināt tikai ar abu Pušu rakstisku piekrišanu. Jebkuri Līguma grozījumi un papildinājumi tiek noformēti rakstiskas vienošanās veidā, izņemot Līgumā noteiktos gadījumus, kad Iznomātājam ir tiesības vienpusēji veikt grozījumus Līgumā. Visi Līguma pielikumi ir neatņemama Līguma sastāvdaļa.
	2. Puses garantē, ka personām, kas slēdz Līgumu, ir visas likumiskās tiesības, juridiskais pamats un attiecīgs pilnvarojums, lai slēgtu Līgumu un uzņemtos tajā noteiktās saistības. Ja atklājas, ka kādai no Pusēm nebija tiesības slēgt Līgumu vai uzņemties kādu no tajā noteiktajām saistībām, tā apņemas segt visus otrai Pusei šī iemesla dēļ radušos zaudējumus.
	3. Līgums anulē visas iepriekšējās Pušu sarunas un saraksti par Līguma priekšmetu un citiem noteikumiem.
	4. Visus paziņojumus, iesniegumus, prasības vai cita veida informāciju Puses noformē:
		1. rakstveidā un iesniedz otrai Pusei personīgi, ar kurjera starpniecību vai nosūta ierakstītā vēstulē uz otras Puses juridisko adresi. Dokumenti atzīstami par pienācīgi iesniegtiem un saņemtiem piektajā darba dienā pēc nosūtīšanas, ja tie nosūtīti ierakstītā vēstulē, vai dienā, kad Puse parakstījusi apliecinājumu par dokumenta saņemšanu personīgi vai no kurjera;
		2. kā elektroniski sagatavotu un ar drošu elektronisko parakstu parakstītu dokumentu nosūta uz Līguma 14. punktā norādīto Puses e-pastu. Dokumenti atzīstami par pienācīgi iesniegtiem un saņemtiem nākamajā darba dienā pēc to nosūtīšanas.
	5. Visus jautājumus un tiesiskās attiecības, par ko Puses nav vienojušās Līgumā, tās risina saskaņā ar Latvijas Republikā spēkā esošajiem normatīvajiem aktiem.
	6. Ja spēku zaudē kāds no Līguma noteikumiem, tas neietekmē pārējo Līguma noteikumu spēkā esamību. Šajā gadījumā Puses uzsāks savstarpējas sarunas, lai nepieciešamības gadījumā rastu alternatīvu risinājumu.
	7. Līgums ir saistošs Pušu tiesību un saistību pārņēmējiem.
	8. Nevienai no Pusēm nav tiesību bez otras Puses iepriekšējas rakstiskas piekrišanas izpaust trešajām personām jebkuru informāciju, ko tā ieguvusi Līguma darbības laikā un rezultātā, izņemot gadījumus, kad šī informācija jāsniedz Latvijas Republikas normatīvajos aktos noteiktajā kārtībā.
	9. Līguma nodaļu nosaukumi ir lietoti tikai ērtākai Līguma pārskatāmībai, un tie nevar tikt izmantoti Līguma noteikumu tulkošanai vai interpretācijai.
	10. Līgumā minēto tiesību neizmantošana nav uzskatāma par atteikšanos no šīm tiesībām. Daļēja to izmantošana nenozīmē atteikšanos no to izmantošanas pilnībā.
	11. Puses apņemas 5 (piecu) darbdienu laikā rakstiski paziņot otrai Pusei par rekvizītu maiņu. Puses uzņemas pilnu atbildību par sekām, kas rodas, pārkāpjot šos noteikumus. Līdz paziņojuma saņemšanas dienai visi sūtījumi, ko viena Puse nosūtījusi otrai Pusei Līgumā noteiktajā kārtībā uz iepriekš norādīto adresi, atzīstami par pienācīgi nosūtītiem un saņemtiem, kā arī visi maksājumi, ko viena Puse ieskaitījusi iepriekš norādītajā bankas kontā, atzīstami par pienācīgi izdarītiem.
	12. Iznomātājs informē Nomnieku par:
		1. kārtību, kādā atbilstoši Trauksmes celšanas likumam SIA “Rīgas nami” darbojas iekšējā trauksmes celšanas sistēma, un tā ir pieejama Iznomātāja tīmekļa vietnē <https://www.rigasnami.lv/lv/par-mums/trauksmes-celsana>;
		2. Iznomātāja darba aizsardzības instrukciju trešajām personām, kuras atrodas vai strādā Iznomātāja telpās vai teritorijā, un tā ir pieejama Iznomātāja tīmekļa vietnē <https://www.rigasnami.lv/uploads/files/R%C4%ABgas%20nami/Saistosie%20dokumenti/RN-18-19-not.pdf>.
	13. Līgums sagatavots latviešu valodā un parakstīts elektroniski.
	14. Līguma noslēgšanas brīdī tam ir pievienoti 2 (divi) pielikumi:

1.pielikums “Zemesgabala plāns”

2.pielikums “Zemesgabala plāns”

1. **Pušu juridiskie un norēķinu rekvizīti**

|  |  |  |  |
| --- | --- | --- | --- |
|

|  |  |
| --- | --- |
| Iznomātājs:**SIA “Rīgas nami”**Juridiskā adrese: Rātslaukums 5,Rīga, LV-1050, tālr. 66957267e-pasts: rigasnami@rigasnami.lv PVN maks. reģ. Nr. LV40003109638AS “SEB banka”, Kods: UNLALV2XKonta Nr. LV16UNLA0040001650000*(paraksts)*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Nomnieks:**[Nosaukums]**Juridiskā adrese /Deklarētā adrese:\_\_\_\_\_\_\_\_\_\_\_, LV-\_\_\_\_\_Tālr. \_\_\_\_\_\_\_\_, e-pasts: \_\_\_\_\_\_\_\_\_\_\_\_\_PVN maks. reģ. Nr. / Personas kods\_\_\_\_\_\_\_\_\_\_\_\_\_\_\_\_\_Banka: \_\_\_\_\_\_\_\_\_\_\_\_\_\_\_Kods: \_\_\_\_\_\_\_\_\_\_\_\_\_\_\_\_\_Konts Nr. \_\_\_\_\_\_\_\_\_\_\_\_\_\_*(paraksts)*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Pārstāvja vārds, uzvārds, amats  |

 |  |

*Dokuments parakstīts ar drošiem elektroniskiem parakstiem un satur laika zīmogus.*